**Lois Maxwell** (14. februar 1927 – 29. septembar 2007) je bila kanadska glumica, najpoznatija po tumačenju lika Miss Moneypenny u prvih 14 filmova o Jamesu Bondu.

Rođena je kao **Lois Ruth Hooker** u porodici bolničarke i učitelja, a za vrijeme Drugog svjetskog rata je, u dobi od 15 godina, pobjegla od kuće, te lažući o svoj dobi, priključila Kanadskom ženskom armijskom korpusu. Tamo su je angažirali u zabavljačkoj jedinici i zadužili da izvodi muzičke i plesne predstave za kanadske vojnike na bojištu; pri tome je upoznala komičare koji će kasnije postati znameniti dvojac Wayne i Shuster. Kada je njena jedinica stigla u London, otkrivena je njena prava dob; da bi izbjegla deportaciju, pristala se dobrovoljno otpustiti iz vojske te upisala Kraljevsku školu dramskih umjetnosti (RADA), gdje joj je jedan od kolega bio Roger Moore.

Nakon završetka školovanja se u dobi od 20 godina preselila u Hollywood, i već na samom početku dobila angažman koji ju je trebao učiniti zvijezdom. Za ulogu u filmu *That Hagen Girl*, gdje joj je partner bio Ronald Reagan, je početkom 1948. dobila Zlatni globus za najbolju novu glumicu. Usprkos tog priznanja, nakon toga je dobijala angažmane isključivo u B-filmovima. Zbog toga se razočarala u Hollywood, te 1950-ih neko vrijeme radila u Rimu, a potom i u Parizu gdje je upoznala televizijskog direktora Petera Marriotta za koga se 1957. godine udala, i kome je rodila dvoje djece.

Od 1960-ih je u Britaniji uglavnom nastupala na televiziji, a ulogu Moneypenny u filmu *Dr. No* je nastojala dobiti prije svega iz financijskih razloga, kako bi omogućila liječenje teško bolesnog muža. Prije angažmana joj je režiser Terence Young ponudio ulogu Bondove djevojke Sylvije Trench, ali ju je Maxwell odbila, zbog previše provokativnih erotskih scena u književnom predlošku. Ulogu Moneypenny je umalo izgubila u filmu *Diamonds Are Forever* 1971. godine, ali ju je nastavila igrati u filmovima u kojima je Bonda tumačio njen prijatelj Moore. Kada se 1985. godine snimao *A View to a Kill*, posljednji film sa Mooreom kao Bondom, Maxwell je od producenta Cubbyja Broccolija tražila da ubije njen lik, no taj prijedlog nije prihvaćen. 

Kasnije je postala direktor u tekstilnoj industriji, a povremeno je pisala i kolumne za kanadske novine. Posljednje godine života je provela u Australiji kod sinovljeve porodice. Umrla je od raka debelog crijeva.

Filmografija
------------

* *A Matter of Life and Death* (1946; van špice)
* *That Hagen Girl* (1947)
* *Corridor of Mirrors* (1948)
* *The Dark Past* (1948)
* *Crime Doctor's Diary* (1949)
* *Women of Twilight* (1952)
* *Aida* (1953) (with Sophia Loren)
* *Submarine Attack* (1954)
* *Satellite in the Sky* (1956)
* *Passport to Treason* (1956)
* *Time Without Pity* (1957)
* *Kill Me Tomorrow* (1957)
* *The Unstoppable Man* (1960)
* *Dr. No* (1962)
* *Lolita* (1962)
* *From Russia with Love* (1963)
* *The Haunting* (1963)
* *Goldfinger* (1964)
* *Thunderball* (1965)
* *You Only Live Twice* (1967)
* *Operation Kid Brother* (1967)
* *On Her Majesty's Secret Service* (1969)
* *Diamonds Are Forever* (1971)
* *Endless Night* (1972)
* *Live and Let Die* (1973)
* *The Man with the Golden Gun* (1974)
* *Bons baisers de Hong Kong* (*From Hong Kong with Love*) (1975)
* *The Spy Who Loved Me* (1977)
* *Moonraker* (1979)
* *For Your Eyes Only* (1981)
* *Octopussy* (1983)
* *A View to a Kill* (1985)
* *The Fourth Angel* (2001)

Televizija
----------

* *Danger Man* (1960)
* *Zero One* (1962)
* *The Avengers* (1964)
* *Ghost Squad* (1964)
* *Stingray* (1964)
* *Gideon's Way* (1964)
* *The Baron* (1965)
* *The Saint*: "Interlude in Venice" (1966)
* *Randall and Hopkirk (Deceased)* (1969)
* *Adventures in Rainbow Country* (1969)
* *Department S* (1970)
* *UFO* (1971)
* *The Persuaders!* (1972)
* *Alfred Hitchcock Presents* (1987)

Izvori
------

1. 1 2  „Bond star Lois Maxwell dies at 80". BBC News. 30 September 2007. Pristupljeno 30. IX 2007.

Vanjske veze
------------

***Lois Maxwell*** na Wikimedijinoj ostavi

* Lois Maxwell na IMDb-u (`en`)
* Lois Maxwell na Find a Grave
* Obituary in *The Times*, 1 October 2007
* "Miss Moneypenny Lives Here", Australian Broadcasting Corporation, 14 January 2005

|  |  |  |
| --- | --- | --- |
| Prethodi:**uspostavljena** | **Miss Moneypenny(u Eonovim filmovima o Jamesu Bondu)1962–85** | Slijedi:**Caroline Bliss1987–89** |